smcproject/ml-wiki-sentences huggingface dataset:
എഴുത്തുകാരനും ചിത്രകാരനുമായിരുന്ന അദ്ദേഹത്തിന്റെ  ബാല സാഹിത്യ കൃതികൾ, അനേകം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
2003 ജൂലായ് 5 ന് അദ്ദേഹത്തിന്റെ ജന്മശതാബ്ദി റഷ്യയിൽ ആഘോഷിച്ചു.
1928-ൽ ഇൻസ്റ്റിറ്റിയൂട്ട് ഓഫ് സിനിമാറ്റോഗ്രഫിയിൽനിന്നു ബിരുദം നേടിയ സുത്യയെവ് വിദ്യാർത്ഥിയായിരുന്നപ്പോൾത്തന്നെ 'ചൈന ഓൺ ഫയർ' എന്ന റഷ്യയിലെ ആദ്യ ആനിമേഷൻ ചിത്രമുണ്ടാക്കി.
കാർട്ടൂൺ ചിത്രങ്ങളിൽ നിന്നാണ് അദ്ദേഹം കുട്ടികൾക്കുള്ള പുസ്തകങ്ങളിലേക്കു തിരിഞ്ഞത്.
കൃതികൾ വ്‌ളാദിമിർ സുത്യയെവ് പുസ്തകത്തിനായി വരച്ച ചിത്രം "What kind of a bird is this?"
"Under the mushroom" "The bag of apples" "The Chicken and the Duckling" "Who said "mew"?"
"The helpful stick" ചിത്രം വരച്ച പുസ്തകങ്ങൾ K. Chukovskij's tales S. Marshak's "Whiskers and stripes" "Uncle Stjopa" by S. Mihalkov "The merry summer" by V. Berestov.
മലയാളത്തിൽ കുട്ടിക്കഥകളും ചിത്രങ്ങളും പുരസ്കാരങ്ങൾ അവലംബം പുറം കണ്ണികൾ Vladimir Grigor'evich Suteev
വൺ-ഡ്രൈവ്
മൈക്രോസോഫ്റ്റിന്റെ ഉടമസ്ഥതയിൽ ഉള്ള ഒരു ഫയൽ ഹോസ്റ്റിംഗ് സേവനമാണ് വൺ-ഡ്രൈവ് .
ആവശ്യമായ ഫയലുകൾ മൈക്രോസോഫ്റ്റിന്റെ സെർവർ കംപ്യൂട്ടറിൽ സൂക്ഷിക്കാനും, ആവശ്യമുള്ളപ്പോൾ എവിടെനിന്നും ഏതു കമ്പ്യൂട്ടറിൽ നിന്നും ഇന്റർനെറ്റ്‌ സഹായത്തോടെ ആ ഫയലുകൾ ഉപയോഗിക്കാനും ഉപയോക്താവിനെ സഹായിക്കുന്ന ഒരു സേവനം ആണിത്.
മൈക്രോസോഫ്റ്റ് അക്കൗണ്ട്‌ ഉള്ള ഏതൊരു ഇന്റർനെറ്റ്‌ ഉപയോക്താവിനും ഈ സേവനം ലഭ്യമാണ്.
ആദ്യകാലത്ത് സ്കൈഡ്രൈവ് എന്നും പിന്നീട് വിൻഡോസ് ലൈവ് സ്കൈ‌ഡ്രൈവ് എന്നും അതിനു ശേഷം വിൻഡോസ് ലൈവ് എന്നിങ്ങനെ പേരുണ്ടായിരുന്ന ഈ സേവനത്തിനു വൺ-ഡ്രൈവ് എന്ന് നാമകരണം ചെയ്യപ്പെട്ടത് 2014 ജനുവരി -ൽ ആണ്.
വ്ലോഡ്രോപ് ഇംഗ്ലീഷ് വിലാസം https://ml.wikipedia.org/wiki/Vlodrop
വ്ലൊദ്രൊപ് ( ലിംബർഗിഷ് പട്ടണത്തിൽ വകഭേദമായി: വ്ലൊ́ര്പ്) എന്ന രാജലക്ഷ്മി നെതർലാൻഡ്സ് തെക്കു കിഴക്കൻ ഭാഗത്ത് ഒരു പട്ടണമാണ് റോർദാലൻ .
റോർ‌മോണ്ടിന് തെക്കുകിഴക്കായി കി.
മീ ജർമ്മൻ അതിർത്തിക്കടുത്താണ് ഈ നഗരം സ്ഥിതിചെയ്യുന്നത് .
1991 വരെ മെലിക്ക് എൻ ഹെർക്കൻബോഷുമായി ലയിപ്പിക്കുന്നതുവരെ വ്ലോഡ്രോപ്പ് ഒരു പ്രത്യേക മുനിസിപ്പാലിറ്റിയായിരുന്നു.
2001 ൽ വ്ലോഡ്രോപ്പിന് 1995 നിവാസികളുണ്ടായിരുന്നു.
പട്ടണത്തിന്റെ ബിൽറ്റ്-അപ്പ് ഏരിയ 0.51 ആയിരുന്നു km², കൂടാതെ 850 വസതികൾ അടങ്ങിയിരിക്കുന്നു.
1990 ൽ, ട്രാൻസെൻഡെന്റൽ മെഡിറ്റേഷൻ പ്രോഗ്രാമിന്റെ സ്ഥാപകനായ മഹർഷി മഹേഷ് യോഗി തന്റെ ആസ്ഥാനം മുൻ മഠമായ കൊല്ലെഗ് സെന്റ് ലുഡ്വിഗിന്റെ മൈതാനത്തേക്ക് മാറ്റി ഇത് മഹർഷി യൂറോപ്യൻ റിസർച്ചിന്റെ  യൂണിവേഴ്സിറ്റി യുടെ ഭവനമായി മാറി.
ലോകപ്രശസ്ത റോളർ കോസ്റ്റർ നിർമാതാക്കളായ വെകോമ വ്ലോഡ്രോപ്പ് ആസ്ഥാനമാക്കി.
ഗാലറി പള്ളി: ഡി സിന്റ്-മാർട്ടിനസ്കെർക്ക് കൊല്ലെഗ് സെന്റ് ലുഡ്വിഗ് കൊല്ലെഗ് സെന്റ് ലുഡ്വിഗിലെ പൂന്തോട്ടങ്ങൾ സ്മാരക വീട് പരാമർശങ്ങൾ ബാഹ്യ ലിങ്കുകൾ J. Kuyper, ജെമെൻറ് അറ്റ്ലസ് വാൻ നെഡർലാൻഡ്, 1865-1870, "വ്ലോഡ്രോപ്പ്"  മുൻ മുനിസിപ്പാലിറ്റിയുടെ ഭൂപടം, 1868 ഓടെ.
വൗകെഷാ
വൗകെഷ ( / ˈ w ɔː k ɪ ʃ ɔː / ) അമേരിക്കൻ ഐക്യനാടുകളിലെ വിസ്കോൺസിനിലെ വൗകെഷാ കൗണ്ടിയിലെ ഒരു നഗരവും കൗണ്ടി ആസ്ഥാനവുമാണ്.
മിൽവാക്കി മെട്രോപൊളിറ്റൻ ഏരിയയുടെ ഭാഗമാണ് ഈ നഗരം.
2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ  70,718 ആയിരുന്നു.
നഗരത്തിൻറെ പേരു വഹിക്കുന്ന വൗകെഷാ ഗ്രാമത്തോട് ചേർന്നാണ് നഗരം സ്ഥിതിചെയ്യുന്നത്.
വൗകെഷ ഇപ്പോൾ ഉൾക്കൊള്ളുന്ന ഭൂപ്രദേശത്ത് 1834-ൽ യൂറോപ്യൻ-അമേരിക്കക്കാരാണ് ആദ്യമായി സ്ഥിരതാമസമാക്കിയിത്.
മോറിസ് ഡി.കട്ട്‌ലർ  ഈ പ്രദേശത്തെ ആദ്യ കുടിയേറ്റക്കാരനായി.
ആദ്യ കുടിയേറ്റക്കാർ എത്തുമ്പോൾ ഈ പ്രദേശത്ത് നിബിഡമായ കന്യാവനങ്ങളും വന്യമായ പുൽമേടുകളുമല്ലാതെ മറ്റൊന്നും ഉണ്ടായിരുന്നില്ല.
കുടിയേറ്റക്കാർ പ്രദേശത്ത് ഫാമുകളും റോഡുകളും സർക്കാർ കെട്ടിടങ്ങളും നിർമ്മിക്കുകയും ആദ്യകാല യാത്രാമാർഗ്ഗങ്ങൾ സ്ഥാപിക്കുകയും ചെയ്തു.
വൗകെഷ നഗരത്തിൻറെ യഥാർത്ഥ സ്ഥാപകർ പൂർണ്ണമായും ന്യൂ ഇംഗ്ലണ്ടിൽ നിന്നുള്ള, പ്രത്യേകിച്ച് കണക്റ്റിക്കട്ട് , ഉൾനാടൻ മസാച്യുസെറ്റ്സ് , വെർമോണ്ട് , ന്യൂ ഹാംഷെയർ , മെയ്ൻ എന്നിവിടങ്ങളിൽനിന്നുള്ള കുടിയേറ്റക്കാരും കൂടാതെ ന്യൂ ഇംഗ്ലണ്ടിൽ നിന്ന് അമേരിക്കൻ വിപ്ലവത്തിന് തൊട്ടുപിന്നാലെ ആ പ്രദേശത്തേക്ക് കുടിയേറിയ മാതാപിതാക്കൾക്ക് ജനിച്ച അപ്‍സ്റ്റേറ്റ് ന്യൂയോർക്കിൽ നിന്നുള്ള ചിലരുമായിരുന്നു.
ഈ ആളുകൾ " യാങ്കി " കുടിയേറ്റക്കാരായിരുന്നു.
മറ്റൊരു വിധത്തിൽ പറഞ്ഞാൽ, അവർ 1600-കളിൽ ന്യൂ ഇംഗ്ലണ്ടിൽ സ്ഥിരതാമസമാക്കിയ ഇംഗ്ലീഷ് പ്യൂരിറ്റൻമാരുടെ പിന്മുറക്കാരായിരുന്നു.
1800-കളുടെ തുടക്കത്തിൽ പടിഞ്ഞാറൻ ദിക്കിലേയ്ക്ക്, അക്കാലത്തെ വടക്കുപടിഞ്ഞാറൻ പ്രദേശത്തിന്റെ വന്യതയിലേക്ക് മുന്നേറിയ ന്യൂ ഇംഗ്ലണ്ട് കർഷകരുടെ ഒരു തരംഗത്തിന്റെ ഭാഗമായിരുന്നു അവർ.
ഈറി  കനാലിന്റെ പൂർത്തീകരണം, ബ്ലാക്ക് ഹോക്ക് യുദ്ധത്തിന്റെ പര്യവസാനം എന്നിവയുടെ അനന്തര ഫലമായാണ് അവരിൽ ബഹുഭൂരിഭാഗവും ഈ പ്രദേശത്തേയ്ക്ക് കടന്നുവന്നത്.
ഇന്നത്തെ  വൗകെഷാ കൗണ്ടിയായി മാറിയ പ്രദേശത്ത്  എത്തിയ ന്യൂ ഇംഗ്ലണ്ട് കുടിയേറ്റക്കാർ അവിടെ ഫാമുകൾ സ്ഥാപിക്കുകയും റോഡുകളും സർക്കാർ കെട്ടിടങ്ങളും സ്ഥാപിക്കുകയും ആദ്യകാല യാത്രാപഥങ്ങൾ സ്ഥാപിക്കുകയും ചെയ്തു.
വിദ്യാഭ്യാസത്തോടുള്ള അടങ്ങാത്ത ആവേശം, സ്‌കൂളുകളുടെ സ്ഥാപനം, അടിമത്ത വിരുദ്ധതയ്ക്കുള്ള ശക്തമായ പിന്തുണ എന്നിങ്ങനെയുള്ള യാങ്കി ന്യൂ ഇംഗ്ലണ്ട് മൂല്യങ്ങളും അവർ തങ്ങളോടൊപ്പം പുതിയ പ്രദേശത്തേയ്ക്ക് കൊണ്ടുവന്നു.
ഭൂരിപക്ഷവും കോൺഗ്രിഗേഷനലിസ്റ്റ് സഭയിലെ അംഗങ്ങളായിരുന്ന അവരിലെ ചിലർ എപ്പിസ്കോപ്പാ സഭക്കാർ ആയിരുന്നു.
ഇപ്പോൾ വൗകെഷാ കൗണ്ടിയായി മാറിയ പ്രദേശത്തയ്ക്ക് മാറുന്നതിന് മുമ്പ് അവരിൽ ചിലർ മെത്തഡിസത്തിലേക്ക് പരിവർത്തനം ചെയ്യപ്പെടുകയും മറ്റു ചിലർ ബാപ്റ്റിസ്റ്റുകളായി മാറുകയും ചെയ്തു.
വിസ്കോൺസിനിലെ ഭൂരിഭാഗം പ്രദേശങ്ങളെയും പോലെ വൗകെഷയും അതിന്റെ ആദ്യകാല ചരിത്രത്തിന്റെ ഭൂരിഭാഗവും ന്യൂ ഇംഗ്ലണ്ട് സംസ്കാരിക പാരമ്പര്യത്തെ കൃത്യമായി പിന്തുടർന്നിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ  25.07 ചതുരശ്ര മൈൽ (64.93 ചതുരശ്ര കിലോമീറ്റർ) ആകെ വിസ്തീർണ്ണമുള്ള നഗരത്തിൻറെ 24.81 ചതുരശ്ര മൈൽ (64.26 ചതുരശ്ര കിലോമീറ്റർ) കരഭൂമിയും ബാക്കി 0.26 ചതുരശ്ര മൈൽ (0.67 ചതുരശ്ര കിലോമീറ്റർ) ജലം ഉൾപ്പെട്ടതുമാണ്.
Waukesha WWTP, Wisconsin (1991–2020 normals, extremes 1894–present) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 62 (17) 66 (19) 82 (28) 91 (33) 101 (38) 101 (38) 109 (43) 102 (39) 101 (38) 88 (31) 78 (26) 68 (20) 109 (43) ശരാശരി കൂടിയ °F (°C) 27.7 (−2.4) 31.5 (−0.3) 43.0 (6.1) 55.3 (12.9) 67.3 (19.6) 77.4 (25.2) 81.4 (27.4) 79.8 (26.6) 72.9 (22.7) 60.0 (15.6) 45.0 (7.2) 33.0 (0.6) 56.2 (13.4) പ്രതിദിന മാധ്യം °F (°C) 19.7 (−6.8) 23.0 (−5) 33.5 (0.8) 45.1 (7.3) 56.6 (13.7) 66.5 (19.2) 70.9 (21.6) 69.4 (20.8) 62.0 (16.7) 49.9 (9.9) 36.7 (2.6) 25.5 (−3.6) 46.6 (8.1) ശരാശരി താഴ്ന്ന °F (°C) 11.6 (−11.3) 14.6 (−9.7) 24.0 (−4.4) 34.8 (1.6) 45.8 (7.7) 55.6 (13.1) 60.3 (15.7) 58.9 (14.9) 51.1 (10.6) 39.8 (4.3) 28.3 (−2.1) 18.1 (−7.7) 36.9 (2.7) താഴ്ന്ന റെക്കോർഡ് °F (°C) −27 (−33) −28 (−33) −14 (−26) 7 (−14) 25 (−4) 29 (−2) 41 (5) 35 (2) 25 (−4) 7 (−14) −9 (−23) −28 (−33) −28 (−33) മഴ/മഞ്ഞ് inches (mm) 1.60 (40.6) 1.71 (43.4) 1.93 (49) 3.65 (92.7) 3.97 (100.8) 4.88 (124) 3.99 (101.3) 4.18 (106.2) 3.27 (83.1) 2.92 (74.2) 2.15 (54.6) 1.70 (43.2) 35.95 (913.1) മഞ്ഞുവീഴ്ച inches (cm) 10.4 (26.4) 10.1 (25.7) 4.6 (11.7) 1.1 (2.8) 0.0 (0) 0.0 (0) 0.0 (0) 0.0 (0) 0.0 (0) 0.1 (0.3) 1.8 (4.6) 8.8 (22.4) 36.9 (93.7) ശരാ.
മഴ/മഞ്ഞു ദിവസങ്ങൾ (≥ 0.01 in) 9.4 8.2 7.6 11.0 12.8 11.2 8.9 9.2 8.6 9.8 8.5 9.4 114.6 ശരാ.
മഞ്ഞു ദിവസങ്ങൾ (≥ 0.1 in) 6.8 6.0 3.2 0.9 0.0 0.0 0.0 0.0 0.0 0.1 1.3 5.4 23.7 ഉറവിടം: NOAA അവലംബം ↑ ↑ ↑ ↑ ↑ The History of Waukesha County, Wisconsin: Containing an Account of Its Settlement, Growth, Development and Resources .
1880 pp. 173, 232, 233.
ലിയോ II (ചക്രവർത്തി)
ഫ്ലേവിയസ് ലിയോൺ ( 467 - നവംബർ 17 , 474 ) 474 ജനുവരി 18 നും നവംബർ 17 നും ഇടയിൽ ബൈസന്റൈൻ ചക്രവർത്തിയായിരുന്നു.
ലിയോ ഒന്നാമന്റെ മകളായ സെനോയുടെയും അരിയാഡ്‌നെയുടെയും മകനായിരുന്നു അദ്ദേഹം.
മുത്തച്ഛന്റെ മരണത്തോടെ ലിയോ ചക്രവർത്തിയായി തിരഞ്ഞെടുക്കപ്പെട്ടു.
10 മാസത്തെ ഭരണത്തിനു ശേഷം അജ്ഞാതമായ സാഹചര്യത്തിൽ അദ്ദേഹം മരിച്ചു, ഒരുപക്ഷേ തന്റെ ഭർത്താവ് ചക്രവർത്തിയാകാൻ ആഗ്രഹിച്ച അമ്മ വിഷം കഴിച്ചു.
അദ്ദേഹത്തിന്റെ പിൻഗാമിയായി പിതാവ് അധികാരമേറ്റെടുത്തു, പക്ഷേ മുത്തശ്ശി വെറീന സെനോയ്‌ക്കെതിരെ ഗൂഢാലോചന തുടർന്നു.
പ്രാഥമിക സ്രോതസ്സുകൾ Anonymus Valesianus II (Anonymous, 6th century).
Chronicon Paschale (Anonymous, 7th century).
Makhtbhanuth Zabhne ( Bar Hebraeus , 13th century).
Chronicle of Domninos (6th century).
Ecclesiastical History of Evagrius Scholasticus (6th century).
Book XIV of the Chronographia of John Malalas (6th century).
Romana ( Jordanes , 6th century).
Chronicle of Michael the Syrian (12th century).
Chronicle of Nestorianos (6th century).
Chronicle of Theophanes the Confessor (8th century).
Chronicle of Victor of Tunnuna (6th century).
Extracts of History ( Joannes Zonaras , 12th century).
പുസ്തകങ്ങൾ {{ cite book }} : Check | url= value ( help ) McEvoy, M. A. (2019). 'Leo II, Zeno, and the transfer of power from a son to his father in AD 474', in J.-W.
Drijvers and N. Lenski (eds).
The Fifth Century: Age of Transformation .
Edipuglia.
ഫലകം:Roman emperors കുറിപ്പുകൾ ↑ Grant 1985 , പുറം.
ലിയോ ഡെലിബെസ് ഇംഗ്ലീഷ് വിലാസം https://ml.wikipedia.org/wiki/Leo_Delibes Léo Delibes, photo from the collection of Johann Wolfgang Goethe-Universität
ഒരു ഫ്രഞ്ചു സംഗീതജ്ഞനാണ് ലിയോ ഡെലിബെസ് .
കോമഡി ഓപ്പറകളിലൂടെയാണ് ഇദ്ദേഹം ശ്രദ്ധേയനായത്.
1836 ഫെബ്രുവരി 21-ന് സെന്റ് ജർമെയ്ൻ ഡ്യൂവലിൽ ജനിച്ചു.
പാരിസ് കൺസർവെറ്റോയറിലായിരുന്നു ആദ്യകാല സംഗീതപഠനം.
പിന്നീട് 1855 മുതൽ 1869 വരെ ഫ്രഞ്ച് കൊമേഴ്സ്യൽ തിയേറ്ററിനു വേണ്ടി ലഘു ഓപ്പറകൾ രചിച്ചു.
ക്രമേണ ബാലെ സംഗീതത്തിൽ നിരവധി നൂതന പരീക്ഷണങ്ങൾ നടത്തിക്കൊണ്ട്, ഇദ്ദേഹം ആ രംഗത്തെ കുലപതികളിലൊരാളായി വളർന്നു.
1866-ലാണ് ബാലെ സംഗീതത്തിൽ ലിയോ ചുവടുറപ്പിച്ചത്.
അന്ന് വിഖ്യാത റഷ്യൻ സംഗീതജ്ഞനായ ലിയോൺ മിങ്ക്സുമായി ചേർന്നു 1827 മുതൽ 1917 വരെയുള്ള കാലഘട്ടങ്ങളിൽ തയ്യാറാക്കിയ ലാ സോഴ്സെ ആണ് അതിനു കളമൊരുക്കിയത്.
1865-ൽ പാരിസ് ഓപ്പറയിൽ സെക്കൻഡ് കോറസ് മാസ്റ്ററായിരുന്നു ഇദ്ദേഹം.
പില്ക്കാലത്ത് ലിയോ അവിസ്മരണീയമായ ഒരു ഓപ്പറ തയ്യാറാക്കി.
1883-ൽ അവതരിപ്പിക്കപ്പെട്ട ലാക്‌മെ എന്ന ആ ഓപ്പറയിൽ അഞ്ച് അംഗങ്ങളാണുള്ളത്.
1866 മുതൽ 1880 വരെ ഇദ്ദേഹം ബാലെ സംഗീതരംഗത്തു തന്നെ ഉറച്ചുനിന്നിരുന്നു.
1870-ലാണ് ഇദ്ദേഹത്തിന്റെ മാസ്റ്റർ പീസ് ബാലെ സംഗീതമായ കോപ്പെലിയ ജന്മമെടുത്തത്.
1876-ലെ സിൽവിയ എന്ന പുരാവൃത്ത സംബന്ധിയായ ബാലെയും അതിപ്രശസ്തമാണ്.
നിരവധി ഇമ്പമാർന്ന ഗാനസഞ്ചയങ്ങൾ രചിച്ചിട്ടുള്ള ഇദ്ദേഹത്തിന്റെ മറ്റൊരു സംഭാവനയാണ് 1872-ൽ പുറത്തിറക്കിയ ബുക്ക് ഓഫ് സോംഗ്സ്.
1891 ജനുവരി 16-ന് ലിയോ അന്തരിച്ചു .
അവലംബം Ballet Notes (2001).
"Léo Delibes" Archived 2011-05-01 at the Wayback Machine .
Retrieved June 25, 2005.
Allmusic (2001).
Leo Delibes Archived 2007-03-11 at the Wayback Machine .
പുറമേനിന്നുള്ള കണ്ണികൾ Ballet Notes: "Léo Delibes" Archived 2011-05-01 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ലിയോ ഡെലിബെസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ലിയു സിയാങ് ഇംഗ്ലീഷ് വിലാസം https://ml.wikipedia.org/wiki/Liu_Xiang
ചൈനീസ് അത്‌ലറ്റാണ് ലിയു സിയാങ് .
110 മീറ്റർ ഹർഡിൽസാണ് ലിയുവിന്റെ ഇനം.
ട്രാക്കിലെ ചൈനയുടെ ആദ്യ സ്വർണ മെഡൽ ജേതാവാണ് ഇദ്ദേഹം.
2004ൽ ആതൻസിൽ ലോക റെക്കാഡോടെ സ്വർണമണിഞ്ഞാണ് ലിയു ചരിത്രം സൃഷ്ടിച്ചത്.
അന്ന് കുറിച്ച 12.91 സെക്കൻഡ് എന്ന റെക്കോഡ് ഇപ്പോഴും അഭേദ്യമായി തുടരുകയാണ്.
ലോകറെക്കാഡിനും ഒളിമ്പിക് സ്വർണത്തിനും ശേഷം ലോക ചാമ്പ്യൻപ്പിലും സ്വർണമണിഞ്ഞ് അപൂർവമായ ട്രിപ്പിൽ തികയ്ക്കുകയും ചെയ്തു.
ഈ നേട്ടം കൈവരിക്കുന്ന ആദ്യ ചൈനീസ് താരം കൂടിയാണ് ലിയു.
നേട്ടങ്ങുടെ നെറുകയിൽ നിൽക്കുമ്പോഴാണ് കാൽക്കുഴയ്ക്ക് പരിക്ക് പിടികൂടിയത്.
ഇതേ തുടർന്ന് നടന്ന ബെയ്ജിങ്ങ് ഒളിമ്പിക്സിൽ ഫൗൾ സ്റ്റാർട്ടിനാൾ പുറത്താക്കപ്പെട്ടു.
ലണ്ടനിൽ ഹീറ്റ്സിൽ ആദ്യത്തെ ഹർഡിലിൽ തന്നെ കാൽ തട്ടി വീണ് പുറത്തായി.
കഴിഞ്ഞ ലോക ചാമ്പ്യൻഷിപ്പിൽ ലിയുവിന് വെങ്കലമാണ് നേടാൻ കഴിഞ്ഞതെങ്കിലും പിന്നീട് രണ്ടാം സ്ഥാനത്തെത്തിയ ക്യൂബൻ താരം ഡെയ്‌റൺ റോബിൾസ് അയോഗ്യനാക്കപ്പെട്ടതോടെ വെള്ളിക്ക് അർഹനാവുകയായിരുന്നു.
ലണ്ടനിൽ
110 മീറ്റർ ഹർഡിൽസിന്റെ ഹീറ്റ്സിൽ ആദ്യത്തെ ഹർഡിലിൽ തന്നെ കാൽ തട്ടി വീണ് പുറത്തായി.
തുടക്കത്തിൽ ഉജ്ജ്വലമായി കുതിച്ച ലിയു ആദ്യ ഹർഡിൽ ക്ലിയർ ചെയ്യാനുള്ള ശ്രമത്തിനിടെ ഇടതുകാൽ ഹർഡിലിൽ ഇടിക്കുകയായിരുന്നു.
വർഷങ്ങളായി വേട്ടയാടിക്കൊണ്ടിരുന്ന വലതു കാൽക്കുഴയുടെ പരിക്ക്മൂലം ശരിക്കും ടേക്ക്ഓഫ് ചെയ്യാൻ കഴിയാത്തതാണ് കാൽ ഹർഡിലിൽ ഇടിക്കാൻ കാരണം.
താഴെ വീണ് വേദന കൊണ്ട് പുളഞ്ഞ് ട്രാക്കിൽ നിന്ന് മുടന്തിപ്പോയ ലിയു മുടന്തിത്തന്നെ തിരിച്ച് വന്ന് മത്സരം പൂർത്തിയാക്കാൻ ശ്രമിച്ചു.
പക്ഷെ സാധിച്ചില്ല.
തളർന്ന് നിന്ന അദ്ദേഹത്തെ, കൂടെ ഓടിയ ബ്രിട്ടന്റെ ആൻഡി ടേണറും സ്‌പെയിനിന്റെ ജാക്‌സൺ ക്വിനോനസും ചേർന്ന് താങ്ങി ട്രാക്കിൽ നിന്ന് കൊണ്ടുപോവുകയായിരുന്നു.
ഹംഗറിയുടെ ബാലാസസ് ബാജി ലിയുവിനെ കാത്ത് ഫിനിഷ് ലൈനിൽ നിന്നു.
ലിയോ കാനർ ഇംഗ്ലീഷ് വിലാസം https://ml.wikipedia.org/wiki/Leo_Kanner
ഓസ്ട്രിയൻ-അമേരിക്കൻ മനഃശാസ്ത്രജ്ഞൻ,‍ ഡോക്ടർ, സാമൂഹ്യ പ്രവർത്തകൻ.
എന്നീ നിലകളിൽ പ്രശസ്തനാണ് ലിയോ കെന്നർ (ജൂൺ 13, 1894 – ഏപ്രിൽ 3, 1981).
ഓട്ടിസവുമായി( autism ) ബന്ധപ്പെട്ട പ്രവർത്തനമാണ് അദ്ദേഹത്തെ ഏറ്റവും പ്രസിദ്ധനാക്കിയത്.
മേരിലാൻഡിലെ ബാൾട്ടിമോർ ജോൺസ് ഹോപ്കിൻസ് ഹോസ്പിറ്റലിൽ ഹെൻറി പൈപ്പ് സൈപ്രസറിക് ക്ലിനികകിൽ  ജോലിക്ക് മുമ്പ്, ജർമ്മനിയിലും സൗത്ത് ഡകോട്ടയിലും ഒരു ഡോക്ടറായി അദ്ദേഹം പ്രവർത്തിച്ചു..
1943 ൽ,  "ആറ്റിസ്റ്റിക് ഡിസ്പർബൻസ് ഓഫ് എഫക്റ്റീവ് കോണ്ടാക്ട്" (Autistic Disturbances of Affective Contact) എന്ന പ്രസിദ്ധമായ പേപ്പർ പ്രസിദ്ധീകരിച്ചു, ഇതിൽ 11 കുട്ടികളെ വിവരിക്കുന്നുണ്ട്.
"അവർ വളരെ ബുദ്ധിമാൻമാരും എന്നാൽ അലസതയ്ക്കുവേണ്ടിയുള്ള ശക്തമായ ആഗ്രഹം പ്രകടിപ്പിക്കുന്നവരും സ്വാഭാവികമായ സമനിലയിൽ നിന്നും വ്യതിചലിക്കുന്നവരുമാണ്."
ഈ അവസ്ഥയെ അദ്ദേഹം വിളിച്ച പേരാണ് തന്മയീഭാവശക്തി നഷ്ടപ്പെടുന്ന  മാനസികരോഗം .
(early infantile autism)  ഇപ്പോൾ അത് ഓട്ടിസം എന്നറിയപ്പെടുന്നു.
ലിയോ കെന്നർ  ആദ്യത്തെ ശിശു മനോരോഗ ചികിത്സ ക്ലിനിക് വികസിപ്പിക്കുന്നതിലും പിന്നീട്  അമേരിക്കയിലെ ജോൺസ് ഹോപ്കിൻസ് ഹോസ്പിറ്റലിലെ ശിശു മനോരോഗ ചികിത്സ ക്ലിനിക്കിന്റെ തലവനുമായി.
ഇരുപതാം നൂറ്റാണ്ടിലെ ഏറ്റവും അറിവും അനുഭവമുള്ള  അമേരിക്കൻ ക്ലിനിക്കൽ സൈക്യാട്രിസ്റ്റായി അദ്ദേഹത്തെ കണക്കാക്കപ്പെടുന്നു.
1894 ജൂൺ 13-ന് അബ്രഹാം കണ്ണർ, ക്ലാര റീസ്ഫെൽഡ് കാനർ എന്നിവരുടെ മകനായി ഓസ്ട്രിയൻ-ഹംഗറിയിലെ  (ഇപ്പോൾ ക്ലോകോട്ടിവ്, യൂക്രെയിൻ) ക്ലെക്കോട്ടൂവിൽ ചാസ്സെൽ ലീബ് കന്നറിലായിരുന്നു ലിയോ  കെന്നർ ജനിച്ചത്.
ഈ പ്രദേശത്തെ 70% ജനസംഖ്യ യഹൂദ വംശജരാണ്.
കെന്നർ തനിക്കു ലഭിച്ച പേരിനെ വെറുത്തിരുന്നു.
"ചസ്കൽ", "യേഹേസ്കേൽ" യുടെ യഹൂദ പതിപ്പാണ്.
ലീബ്", അതിനാൽ പകരം "ലിയോ" എന്ന പേരാണ് അദ്ദേഹം തെരെഞ്ഞെടുത്തത്.
, അതുകൊണ്ട് അദ്ദേഹം  ഇപ്പോൾ അറിയപ്പെടുന്നതാണ്  ലിയോ  കെന്നർ എന്നാണ്.
ഒരു പരമ്പരാഗത യഹൂദ ഗൃഹത്തിൽ വളർന്നപ്പോൾ, കെന്നർ മതപരവും മതനിരപേക്ഷവുമായ വിദ്യാഭ്യാസം നേടി.
തന്റെ ജീവിതത്തിന്റെ ആദ്യകാലങ്ങളിൽ കെന്നർ തന്റെ കുടുംബത്തോടൊപ്പം കഴിഞ്ഞ്  യഹൂദ പാരമ്പര്യത്തിന്റെയും ആചാരങ്ങളുടെയും അടിസ്ഥാനത്തിൽ വളർന്നു..
1906-ൽ, ജീവിതം നയിക്കാൻ തന്റെ അമ്മാവനോടൊപ്പം ബെർലിനിലേക്ക് പോകാൻ നിർബന്ധിതനായി.
പിന്നീട് അദ്ദേഹത്തിന്റെ കുടുംബാംഗങ്ങളുടെ പിന്തുണയാൽ ജീവിതം തുടർന്നു.
ചെറുപ്പത്തിൽ, കന്നർ കലകളെയം കലാജീവിതത്തെയും  അഭിനന്ദിക്കുകയും കവി എന്ന നിലയിൽ അറിയപ്പെടാനും അതിലൂടെ ജീവിക്കാനും ആഗ്രഹിച്ചു.
നിർഭാഗ്യവശാൽ അയാൾക്ക് തന്റെ കൃതികൾ പ്രസിദ്ധീകരിക്കാൻ കഴിഞ്ഞില്ല..
1913-ൽ ബെർളിനിലെ  സോഫിഹീൻ-ജിംനാസിയം (Sophien-Gymnasium) എന്ന പൊതു വിദ്യാലയത്തിൽ നിന്നും ശാസ്ത്രവിഷയത്തിൽ മികച്ച വിജയത്തോടെ ബിരുദം നേടി.
ജർമ്മൻ സർക്കാർ ലൈസൻസിങ് പരീക്ഷയായ  "സ്റ്റാറ്റസെക്സമെൻ" (Staatsexamen ) പരീക്ഷയിൽ വിജയിക്കുകയും 1919 ൽ അദ്ദേഹം ബിരുദാനന്തര ബിരുദപഠനത്തിന് ബെർലിൻ മെഡിക്കൽ സർവകലാശാലയിൽ ചേരുകയും ചെയ്തു.
എന്നാൽ, ഒന്നാം ലോകമഹായുദ്ധകാലത്ത് കെന്നറിന്റെ മെഡിക്കൽ വിദ്യാഭ്യാസം തടസ്സപ്പെട്ടു.
ആ സമയം ഓസ്ട്രിയ-ഹംഗേറിയൻ ആർമിയിലെ പത്താമത് ഇൻഫൻട്രി റെജിമെന്റിന്റെ മെഡിക്കൽ സർവീസിൽ  നിയമിതനാവുകയും ചെയ്തു.
യുദ്ധാനന്തരം, കെന്നർ ബെർലിനിലെ മെഡിക്കൽ സ്കൂളിലേക്ക് പോയി 1921 ൽ വൈദ്യശാസ്ത്ര ബിരുദം കരസ്ഥമാക്കി.
ആ വർഷാവസാനം , ജൂൺ  ലെവിനെ  വിവാഹം കഴിച്ചു.
അവർക്ക് രണ്ടു കുട്ടികളുണ്ടായി അനിത (1923 ൽ ജനിച്ചത്), ആൽബർട്ട് (1931 ൽ ജനിച്ചു).
ആദ്യകാല ഔദ്യോഗിക ജീവിതം
വൈദ്യശാസ്ത്ര ബിരുദം നേടിയ ശേഷം, ബെർലിനിലെ ചാരിറ്റേ ഹോസ്പിറ്റലിൽ  ഒരു ഹൃദ്രാഗ വിദഗ്‌ദ്ധനായി (Cardiologist) അദ്ദേഹം പ്രവർത്തിച്ചു.
സാധാരണ ഹൃദയത്തിന്റെ ശബ്ദം എന്നത് ഹൃദയത്തുടിപ്പുകൾ പുറപ്പെടുവിക്കുന്ന വൈദ്യുതി പ്രവാഹങ്ങളാണെന്നുള്ള അന്യേഷണത്തിലായി കാനർ.
അക്കാലത്ത്, ചാരിറ്റേജ് ക്ലിനിക്കുകളിലും ഇൻസ്റ്റിറ്റ്യൂട്ടുകളും  ശാസ്ത്രത്തിന്റെ വളർച്ചയെയും സ്വീകരിക്കുന്നതിനും  അധ്യാപനം, രോഗചികിത്സ എന്നിവയ്ക്ക് പറ്റിയ അന്തരീക്ഷമായിരുന്നു.
ബെർലിൻ നടുവിൽ സ്ഥിതി ചെയ്യുന്ന ചാരിറ്റീ, ലോകമെമ്പാടുമുള്ള വിദ്യാർത്ഥികൾ, വൈദ്യന്മാർ, ശാസ്ത്രജ്ഞർ എന്നിവരെ ആകർഷിച്ചു, ഇത് ഒരു പ്രമുഖ വ്യക്തിത്വവും പ്രശസ്ത ഡോക്ടർമാരുമായിരുന്നു.
യുദ്ധാനന്തരം  താത്കാലികമായി നിലനിന്നിരുന്ന ഭരണ കൂടമായ   വൈമർ ജർമനിയുടെ മോശം സാമ്പത്തിക സാഹചര്യവും  നാണയപ്പെരുപ്പവും ലിയോ കാനറെ 1914 ൽ അമേരിക്കൻ ഐക്യനാടുകളിലേക്കു കുടിയേറിപ്പാർക്കാൻ കാരണമായി.
അദ്ദേഹം ആസ്ട്രിയയിൽ താമസിച്ചിരുന്നെങ്കിൽ, യുദ്ധകാലത്ത് ജീവൻ നഷ്ടപ്പെട്ട മറ്റു ജൂത വിദഗ്ദ്ധരെപ്പൊലെ  അദ്ദേഹത്തിന്റെ വിധിയും അങ്ങനെ ആയി മാറിയിരുന്നേനേ.
അദ്ദേഹം ഇങ്ങനെ പറഞ്ഞു: "ഞാൻ ജർമനിയിൽ താമസിച്ചിരുന്നെങ്കിൽ ഹിറ്റ്ലറുടെ  കൂട്ടക്കൊലയിൽ ഞാൻ നശിച്ചുപോകുമായിരുന്നു.
സൗത്ത് ഡക്കോട്ടയിലെ യാങ്ക്ടൺ  സ്റ്റേറ്റ് ആശുപത്രി അവലംബം
ലിയോ ഡേവിഡ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ലിയോ  ഡേവിഡ് ( Leo  David ) .
മലയാള സിനിമാ രംഗത്തെ ഹ്രസ്വ ചിത്ര  സംവിധായകനാണ് ഇദ്ദേഹം.
ആഫ്ടർ ഇഫക്റ്റ് , വിരിയാത്ത പൂക്കൾ, ഡോൾ, ഐ ലവ് യു തുടങ്ങിയ ചെറുചിത്രങ്ങളിലൂടെ പ്രശസ്തനാണ് ഇദ്ദേഹം.1990 ആഗസ്ത് 29 നു തൃശ്ശൂർ ജില്ലയിലെ ചിറ്റാട്ടുകരയിൽ ജനനം.
പറപ്പൂര് സെന്റ്‌ ജോൺസ് സ്കൂളിലെ പ്രാഥമിക വിദ്യാഭ്യാസത്തിനു ശേഷം പ്ലസ്‌ ടു  എസ് ആർ കെ ജി വി എം എച് എസ് എസ്  പുറനാട്ടുകരയിൽ.
തുടർന്ന് പ്രൈമറി അധ്യാപക പരിശീലനം.
അതിനു ശേഷം സെന്റ്‌ തോമാസ് കോളേജിൽ ജന്തുശാസ്ത്രത്തിൽ   ബിരുദം.
ലിയോ തദേവൂസ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഒരു മലയാള സിനിമാ സംവിധായകനാണു ലിയോ തദേവൂസ് .
പച്ചമരത്തണലിൽ ആണു ആദ്യ ചലച്ചിത്രം.
പയ്യൻസ് എന്ന ഒരു സിനിമ കൂടി അദ്ദേഹം സംവിധാനം ചെയ്തിട്ടുണ്ട് ലിയോ തദേവൂസിന്റെ ചിത്രങ്ങൾ
2011 പയ്യൻസ്
2008 പച്ചമരത്തണലിൽ അവലംബം ഇന്റർനെറ്റ് മൂവി ഡാറ്റാബേസിൽ നിന്ന് ലിയോ തദേവൂസ്
ലിയെഫ് ഡേവിഡോവിച് ട്രോട്സ്കി ഇംഗ്ലീഷ് വിലാസം https://ml.wikipedia.org/wiki/Leon_Trotsky
പ്രസിദ്ധനായ റഷ്യൻ കമ്മ്യൂണിസ്റ്റും വിപ്ലവകാരിയും ചിന്തകനും ആയിരുന്നു ലിയെഫ് ഡേവിഡോവിച് ട്രോട്സ്കി Russian: Лев Дави́дович Тро́цкий (26.10.1879- 21.8.1940).
സോവിയറ്റ് യൂണിന്റെ ( യു.എസ്.എസ്.ആർ സ്ഥാപകരിലൊരാളായിരുന്ന അദ്ദേഹം സോവിയറ്റ് ചെമ്പടയുടെ സ്ഥാപകനും നായകനും  ആയിരുന്നു.
വിപ്ലവത്തെ തുടർന്നുള്ള റഷ്യൻ ആഭ്യന്തരയുദ്ധത്തിൽ ബോൾഷെവിക്കുകളുടെ വിജയത്തിൽ അദ്ദേഹത്തിന്റെ പങ്ക് നിർണ്ണായകമായിരുന്നു.
കമ്മ്യൂണിസ്റ്റ് പാർട്ട് പോളിറ്റ് ബ്യൂറോയിലെ പ്രാഥമികാംഗങ്ങളിൽ അദ്ദേഹം ഉൾപ്പെട്ടു.
ലെനിന്റെ മരണശേഷം 1920-കളിൽ സ്റ്റാലിന്റെ ഉയർച്ചയെ തുടർന്ന് ട്രോഡ്സ്കി പദവികളിലും അധികാരങ്ങളിലും നിന്നും ഒടുവിൽ പർട്ടി അംഗത്വത്തിൽ നിന്നു തന്നെയും പുറത്താക്കപ്പെട്ടു.
പിന്നീട് റഷ്യ വിട്ടുപോയി മെക്സിക്കോയിൽ അഭയം തേടിയ അദ്ദേഹത്തെ സ്റ്റാലിന്റെ ഉത്തരവനുസരിച്ച് 1940-ൽ സ്പെയിൻകാരനായ സോവിയറ്റ് ഏജന്റ് റാമോൻ മെർക്കാദെർ ഹിമക്കോടാലി (Ice Axe) കൊണ്ടടിച്ച് കൊലപ്പെടുത്തി.
യൂറോപ്യൻ ഫാസിസത്തിനെതിരെ റഷ്യയുടെ ഇടപെടലിനു വേണ്ടി തുടക്കത്തിൽ തന്നെ വാദിച്ചിരുന്ന ട്രോഡ്സ്കി, ഹിറ്റ്ലറുമായി സ്റ്റാലിൻ ഭരണകൂടം ഒപ്പുവച്ച മൊളോട്ടോവ്-റിബ്ബത്രോപ്പ് സന്ധിയെ എതിർത്തിരുന്നു.
ട്രോഡ്സ്കിയുടെ ആശയങ്ങൾ കമ്മ്യൂണിസ്റ്റ് ചിന്തയിലെ ട്രോഡ്സ്കിയിസ്റ്റ് ധാര ആയി അറിയപ്പെടുന്നു.
മിഖായേൽ ഗോർബച്ചേവിന്റെ പെരിസ്ട്രോയിക്ക പരിഷ്കരണത്തിൽ പോലും  ഔദ്യോഗിക ബഹുമാന്യത തിരികെ കിട്ടാതിരുന്ന ചുരുക്കം സോവിയറ്റു വിമതന്മാരിൽ  ഒരാളായിരുന്നു അദ്ദേഹം.
കമ്മ്യൂണിസ്റ്റ് വ്യവസ്ഥയുടെ പതനത്തെ തുടർന്ന് 2001-ലാണ് അദ്ദേഹത്തിന് 'പുനരധിവാസം' കിട്ടിയത്.
യുക്രൈനിലെ  യനോവ്ക എന്ന ഗ്രാമത്തിൽ 7-November-1879 ലാണ് ലെവ് ട്രോട്സ്കി ജനിച്ചത്.
ജനന  പേര് Lev Davidovich Bronshtein.
സാമാന്യം ധനികൻ ആയ ഒരു ജൂത കൃഷിക്കാരൻ David Leontyevich Bronshtein (1847–1922) ൻറെ എട്ടു മക്കളിൽ അഞ്ചാമൻ .
മാതാവ്‌ Anna Bronshtein (1850–1910).
ഒൻപതു വയസ്സ് ഉള്ളപ്പോൾ പഠിക്കാൻ മിടുക്കനായിരുന്ന ലെവ് നെ പിതാവ് ഒഡെസ്സയിലെ ഒരു German സ്കൂളിൽ പഠിക്കാൻ ചേർത്തു.
1896 ൽ Ukraine ലെ Mykolaiv എന്ന സ്ഥലത്ത് പഠിച്ചു കൊണ്ടിരുന്നപ്പോൾ ആദ്യമായി രാഷ്ട്രീയ പ്രവർത്തനത്തിൽ പ്രവേശിച്ചു.
1897 ൽ Mykolaiv ൽ South Russian Workers' Union എന്ന ട്രേഡ് യൂണിയൻ സംഘടിപ്പിക്കുന്നതിൽ നിർണായക പങ്കു വഹിച്ചു.
Lvov എന്ന പേരിൽ വിപ്ലവ ലഘു ലേഖകൾ എഴുതി വിതരണം ചെയ്തിരുന്നു.
ജനുവരി 1898 ൽ  200 ഓളം  ട്രേഡ് യൂണിയൻ പ്രവർത്തകർ അറസ്റ്റിൽ ആയ കൂട്ടത്തിൽ ട്രോട്സ്കിയും ജയിലിൽ ആയി.
ജയിലിൽ വച്ചു ഒരു പാർട്ടി പ്രവർത്തക ആയ Aleksandra Sokolovskaya യെ വിവാഹം ചെയ്തു.
കോടതി ട്രോട്സ്കിയെ സൈബീരിയിലേയ്ക്ക് നാടുകടത്താൻ വിധിച്ചു.
അലക്സാൻഡ്രയുമായുള്ള വിവാഹം കാരണം രണ്ട് പേരെയും സൈബീരിയയിലെ ഒരേ പ്രദേശത്ത് പാർക്കാൻ അധികാരികൾ അനുവദിച്ചു.
അവിടെ വച്ച് അവർക്ക് രണ്ട് പെൺകുട്ടികൾ ഉണ്ടായി.
സൈബീരിയയിൽ വച്ച് ട്രോട്സ്കി ഫിലോസഫി പഠിക്കാനാരംഭിച്ചു.
അന്നും പാർട്ടിയിൽ ഉൾപ്പോരുകൾക്ക് പഞ്ഞമൊന്നുമുണ്ടായിരുന്നില്ല.
അക്കാലത്തദ്ദേഹം പാർട്ടിയിലെ ഒരു വിഭാഗം ലണ്ടനിൻ നിന്ന് നടത്തിയിരുന്ന Iskra (The Spark) എന്ന പത്രത്തിന് വേണ്ടി എഴുതാനാരംഭിച്ചു.
1902 ൽ അലക്സാൻഡ്രയുടെ നിർബന്ധം കാരണം ട്രോട്സ്കി ഒരു വൈക്കോൽ ട്രക്കിൽ ഒളിച്ചിരുന്നു സൈബീരിയയിൽ നിന്ന് രക്ഷപെട്ടു ലണ്ടനിലെത്തി.
ലണ്ടനിൽ വച്ച് അദ്ദേഹം ബ്രോൺസ്റ്റീൻ എന്ന ജൂത ചുവയുള്ള പേര് ഉപേക്ഷിച്ച് ട്രോട്സ്കി എന്ന നാമം സ്വീകരിച്ചു (അദ്ദേഹത്തിന്റെ യഥാർത്ഥ പേര് Lev Davidovich Bronstein എന്നായിരുന്നു).
അലക്സാണ്ട്രയും മക്കളും അധികം താമസിയാതെ സൈബീരിയയിൽ നിന്ന് രക്ഷപെട്ട് ബെർലിനിൽ താമസമായി അക്കാലത്ത് ഇസ്ക്രയുടെ എഡിറ്റർമാരിൽ ഒരാളായിരുന്നു ലെനിൻ.
ഇത്രയും കാലം സ്വന്തം പേരിൽ എഴുതിയിരുന്ന ട്രോട്സ്കി Pero (റഷ്യൻ ഭാഷയിൽ പേന എന്നർത്ഥം വരുന്ന വാക്ക്‌) എന്ന തൂലികാനാമത്തിൽ എഴുതാനാരംഭിച്ചു.
താമസിയാതെ ട്രോട്സ്കി ഇസ്ക്രയുടെ പ്രധാന എഴുത്തുകാരിൽ ഒരാളായി മാറി.
ഇതിനിടെ ട്രോട്സ്കി അലക്സാൻഡ്രയിൽ നിന്ന് വിവാഹമോചനം നേടി.
1902 ൽ Natalia Ivanovna Sedova എന്ന പാർട്ടി പ്രവർത്തകയെ വിവാഹം കഴിച്ചു.
റഷ്യൻ സോഷ്യൽ ഡെമോക്രാറ്റിക് ലേബർ പാർട്ടിയുടെ 1903 ൽ നടന്ന രണ്ടാം കോൺഗ്രസ്സിൽ വച്ച് അത് വരെ പുകഞ്ഞ് കൊണ്ടിരുന്ന ആശയ വൈരുദ്ധ്യങ്ങൾ പൊട്ടിത്തെറിച്ച് തുറന്ന പോരിലേയ്ക്ക് നയിച്ചു.
1904 ൽ പാർട്ടി ബോൾഷെവിക്ക് മെൻഷെവിക്ക് എന്ന രണ്ട് വിഭാഗങ്ങളായി പിളർന്നു.
അപ്രതീക്ഷിതമായി ട്രോട്സ്കി ലെനിൻ നയിച്ച ബോൾഷെവിക്കുകളുടെ കൂടെ നിൽക്കുന്നതിന് പകരം മെൻഷെവിക്കുകളെ പിന്തുണയ്ച്ചു.
904 ൽ റഷ്യൻ ലിബറൽ പാർട്ടിയുമായുള്ള സഖ്യത്തിന്റെ കാര്യത്തിൽ പ്രതിഷേധിച്ച് ട്രോട്സി മെൻഷവിക്ക് വിഭാഗം ഉപേക്ഷിച്ചു ബോൾഷെവിക്കുകളുടെ കൂടെച്ചേർന്നു.
ദിനം പ്രതി പാർട്ടിയിൽ വർദ്ധിച്ചു വരുന്ന വിഭാഗീയതയ്ക്കിടയിൽ ട്രോട്സ്കി ഒരു മധ്യസ്ഥനായി പ്രവർത്തിക്കാൻ ശ്രമിച്ചു.
അതിന്റെ പേരിൽ അക്കാലത്ത് ട്രോട്സ്കി ലെനിന്റെയും മറ്റ് ബോൾഷെവിക്കുകളുടെയും അപ്രീതി സമ്പാദിച്ചു.
അക്കാലത്താണ് ട്രോട്സ്കി തന്റെ ശാശ്വതവിപ്ലവം (permanent revolution) എന്ന തത്ത്വം വികസിപ്പിച്ചെടുത്തത്.
ലോകമാസകലം കമ്യൂണിസ്റ്റ് ഭരണം സ്ഥാപിക്കുന്നത് വരെ ശാശ്വത വിപ്ലവം നടത്തണം എന്നായിരുന്നു ഈ തത്ത്വം.
ഇതിനിടെ റഷ്യയിൽ Tzar ചക്രവർത്തിയുടെ ഭരണത്തിനെക്കുറിച്ചുള്ള അസംതൃപ്തയും പ്രതിഷേധവും ശക്തിപ്രാപിച്ചു വന്നിരുന്നു.
പ്രത്യേകിച്ച് തൊഴിലാളികളുടെ ഇടയിൽ.
1905 ൽ സെന്റ് പീറ്റർസ്ബർഗിലെ ഒരു ഫാക്ടറിയിൽ തുടങ്ങിയ ഒരു പണിമുടക്ക് സമരം ഒരു പൊതുസമരമായി വളർന്നു.
നാല് ദിവസങ്ങൾക്കുള്ളിൽ സെന്റ് പീറ്റർസ്ബർഗിൽ ഒന്നര ലക്ഷത്തോരം തൊഴിലാളികൾ സമരത്തിൽ ചേർന്നു.
ഒരു സമാധാനമായി നടന്ന ജാഥയ്ക്ക് നേരെ പോലീസ് നടത്തിയ വെടിവെയ്പ്പിൽ ആയിരത്തോളം തൊഴിലാളികൾ മരിച്ചു.
ഈ സംഭവം സാർ ചക്രവർത്തിയുടെ ഭരണകൂടത്തിന്റെ ജനപിന്തുണ ഗണ്യമായി കുറയാൻ കാരണമായി.
ഇതിനിടെ ട്രോട്സ്കി രഹസ്യമായി റഷ്യയിൽ എത്തി തൊഴിലാളി പ്രസ്ഥാനങ്ങളുടെ പ്രസിദ്ധീകരണങ്ങളിൽ എഴുതുകയും മറ്റ് സംഘടനാ പ്രവർത്തനങ്ങളിലും ഏർപ്പെട്ടു.
1905 സെപ്റ്റംബർ മാസം സെന്റ് പീറ്റർസ്ബർഗിൽ രൂപീകരിച്ച സോവിയറ്റ് എന്ന പേരുള്ള തൊഴിലാളി കൗൺസിലിൽ ജനപ്രതിനിധിയായി പ്രവർത്തിച്ചു.
1905 അവസാനത്തോടെ സാർ ഭരണകൂടം പട്ടാളത്തിന്റെ സഹായത്തോടെ 1905 റഷ്യൻ വിപ്ലവത്തെ അടിച്ചമർത്തി.
ട്രോട്സ്കിയും മറ്റ് പ്രമുഖ നേതാക്കളും പിടിയിലായി.
1907 ൽ കോടതി വീണ്ടും ട്രോട്സ്കിയെ സൈബീരിയയിലേയ്ക്ക് നാട് കടത്താൻ ശിക്ഷിച്ചു.
അങ്ങോട്ട് പോകുന്ന വഴിയിൽ തടവ് ചാടി ട്രോട്സ്കി ലണ്ടനിലോട്ട് കടന്നു.
ലണ്ടനിൽ ചേർന്ന റഷ്യൻ സോഷ്യൽ ഡെമോക്രാറ്റ് ലേബർ (RSDLP) പാർട്ടിയുടെ അഞ്ചാം കോൺഗ്രസ്സിൽ പങ്കെടുത്തതിന് ശേഷം ട്രോട്സ്കി വിയന്നയിലേയ്ക്ക് താമസം മാറി.
അവിടെ Adolf Joffe, Matvey Skobelev എന്നിവർ നടത്തിയിരുന്ന പ്രാവ്ദ (Pravda) എന്ന പത്രത്തിന്റെ എഡിറ്റോറിയൽ ബോർഡിൽ ചേർന്നു.
പ്രാവ്ദ വിയന്നയിൽ നിന്ന് അച്ചടിച്ച് റഷ്യയിൽ ഒളിച്ച് നടത്തിയാണ് വിതരണം ചെയ്തിരുന്നത്.
1912 ൽ ലെനിനും മറ്റ് ബോൾഷെവിക്കുകളും ചേർന്ന് സെന്റ് പീറ്റർസ്ബർഗിൽ നിന്ന് പ്രാവ്ദ എന്ന പേരുള്ള മറ്റൊരു പത്രം തുടങ്ങി.
തന്റെ പത്രത്തിന്റെ പേര് അപഹരിച്ചതിൽ അമർഷം പൂണ്ട ട്രോട്സ്കി ലെനിനെയും കൂട്ടരെയും നിശിതമായി വിമർശിച്ച് Nikolay Chkheidze എന്ന മെൻഷെവിക്ക് നേതാവിന് കത്തെഴുതിയിരുന്നു.
ഈ കത്താണ് പിൽക്കാലത്ത് ട്രോട്സ്കിയുടെ ശത്രുക്കൾ ട്രോട്സ്കിയുടെ ലെനിൻ വിരുദ്ധതയുടെ തെളിവായി കുത്തിപ്പൊക്കിയത്.
ഒന്നാം ലോക മഹായുദ്ധം പൊട്ടിപ്പുറപ്പെട്ട കാലത്ത് ട്രോട്സ്കി റിപ്പോർട്ടർ എന്ന നിലയിൽ യുദ്ധം കവർ ചെയ്യാൻ ഫ്രാൻസിലേയ്ക്ക് പോയി.
അവിടെ യുദ്ധവിരുദ്ധ പ്രക്ഷോഭങ്ങൾ സംഘടിപ്പിച്ചതിന് ട്രോട്സ്കിയെ ഫ്രെഞ്ച് സർക്കാർ സ്പെയിനിലേയ്ക്ക് നാടുകടത്തി.
സ്പെയിൻ ട്രോട്സ്കിയെ അവിടെ നിൽക്കാൻ സമ്മതിക്കാതെ അമേരിക്കയിലേയ്ക്ക് നാടുകടത്തി.
ട്രോട്സ്കി ന്യൂയോർക്കിൽ താമസിക്കുന്ന കാലത്താണ് റഷ്യയിൽ ഫെബ്രുവരി വിപ്ലവം (1917) പൊട്ടിപ്പുറപ്പെട്ടത്.
1917 മാർച്ച് മാസത്തിൽ ട്രോട്സ്കി റഷ്യയ്ക്ക് കപ്പൽ കയറി.
ഒക്‌ടോബർ വിപ്ലവത്തിൽ അധികാരം പിടിച്ചെടുക്കുന്നതിനു നേതൃത്വം നല്കി.
1917-18 കാലത്ത് വിദേശകാര്യങ്ങളുടെ കമ്മിഷണറായിരുന്നു.
എന്നാൽ ബ്രെസ്റ്റ്- ലിറ്റോപ്‌സ്ക് സഖ്യത്തെച്ചൊല്ലി രാജിവച്ച് യുദ്ധകാര്യങ്ങളുടെ കമ്മിഷണറായി (1918-1925).
ട്രോട്‌സ്കിയാണ് ചെമ്പടയെ സുശക്തസേനയാക്കിയത്.
ലെനിന്റെ മരണശേഷം (1924) അധികാരം നഷ്ടപ്പെട്ടു.
1929-ൽ നാടുകടത്തി.
സ്റ്റാലിന്റെ `ഏകരാഷ്ട്ര സോഷ്യലിസ്റ്റ്' വാദത്തെ എതിർക്കുകയും `സർവരാജ്യ വിപ്ലവം' എന്ന ആദർശം ഉയർത്തുകയും ചെയ്തു.
കലയെക്കുറിച്ചും വിപ്ലവത്തെക്കുറിച്ചും ധാരാളം ഗ്രന്ഥങ്ങൾ രചിച്ചിട്ടുണ്ട് .
1940 ആഗസ്റ്റ് 20 ന് Rio Churubusco റോഡിലെ 410 നമ്പർ വീട്ടിൽ വൈകിട്ട് അഞ്ച് മണിക്ക് ലെവ് ട്രോട്സ്കിയെ കാണാൻ ഒരു സന്ദർശകൻ എത്തി.
ഒരു സ്പാനിഷ് കമ്യൂണിസ്റ്റും രാഷ്ട്രീയ ലേഖകനും ആയ രാമോൺ മെർകാഡർ ആയിരുന്നു ആ സന്ദർശകൻ.
ട്രോട്സ്കിയെ മുൻ പരിചയമുള്ള മെർകാഡറിന് മുകളിലത്തെ നിലയിലുള്ള ട്രോട്സ്കിയുടെ സ്റ്റഡി റൂമിൽ പ്രവേശിക്കാനും ട്രോട്സിയെ കാണാനും ഒരു ബുദ്ധിമുട്ടും ഉണ്ടായില്ല.